Mahuta NanaiaHon NANAIA MAHUTA (Labour—Hauraki-Waikato): Taranaki Maunga tū mai rā hei whakaruruhau mō te whenu-aTaranaki Maunga tū mai rā hei kāinga mō ngā manu mumu hau tākere tō eTangi nei kia mau kia ū ki te maungārongo hei ruruhau mō te iwi—e i!Tēnā koutou. Tēnei te tū ake ki te tāpiri atu i ngā mihi ki Te Minita i te tuatahi nāu i whakatūwhera tā tātou nei huihuinga i tēnei rāngi kia puta ai ngā painga mō ngā āhuatanga mō ngā take Tiriti. Te Atiawa Taranaki tēnei te mihi atu ki a koutou katoa kua tae mai nei koutou ki te whakarongo ki ngā momo nekehanga kei waenganui i tō mātou nei komiti Māori mō ō koutou kerēme.Ka tika me whakapuare ētehi ō ōku nei whakaaro mō tēnei tūāhuatanga: he uaua tino uaua. Ēngari nā koutou te mana hei whakaaetia i ēnei take i mua i te aroaro o Te Pāremata nā mātou te mahi nunui hei tautoko i a koutou nei hiahia. Ā nō reira ka nui ka nui ka nui te mihi ā me te mōhio anō kei waenganui i a mātou ngā tokorua e tino mōhio i tēnei whāinga: tō koutou nei mema o Te Tai Hauāuru a Adrian rāua ko Meka Whaitiri. Nā rāua i mōhio taua tūāhuatanga te noho ki tēnei taha o Te Karauna ki te tukituki i ngā hiahia ngā wawata e pā ana ki te hau kāinga.Nō reira i roto i tērā whakaaro tēnā pea māku hei whakapuare ētehi o ngā kōrero i puta mai mō tēnei kaupapa. I roto i te uauatanga o ō koutou nei whāinga kia whakahokia mai ngā whenua i raupatutia me ngā āhuatanga ki te tari o ngā ture. Whakaaro ake au ko te mea tino uaua kāre mātou i tino kite i tētehi rongoā i te Glasgow leases. I puta mai inapō ngā āhuatanga i waenganui i ā rātou e hīkoi ana i te rori mō ngā whenua o Pekapeka. Whakaaro ake mātou: Oh āe tino uaua tēnei kaupapa."Ahakoa tērā kei a koutou te mahi nunui hei kawea i te hiahia o ō koutou nei iwi i roto i ētehi o ngā rongoā o te pire nei. Ko te tūmanako ka noho pūmau Te Karauna ahakoa ko wai tae ki tētehi wā tēnā pea ka whai rongoā kia whakahokia mai ngā whenua i raupatutia koinā te tino hiahia. Ahakoa karekau he rongoā i roto i te pire nei he maha ngā āwangawanga tonu kei waenganui i a mātou katoa mō te kore i kuhu mai ngā whenua o ngā kaunihera ā-rohe mō ngā take Tiriti. Ki a mātou nei mehemea ka taea e tātou te whakaarohia ki tērā tūāhuatanga tēnā pea ka whai wāhanga te kite i tētehi me kī tētehi rongoā kia mahi ngātahi ngā iwi ki te taha o ngā kaunihera ā-rohe ki te whakahaere i ngā whenua.Ko tētehi atu anō o ngā kōrero i puta mai i waenganui i a mātou e pā ana ki ngā momo panonitanga o ētehi atu o ngā ture. Ko te hiahia o Te Kāwanatanga kia mau tonu i ngā whenua kia whakatū i ngā whare. Ana i tērā atu wiki kua tīni tērā āhuatanga ngā wāhanga mō Te Housing Legislation Amendment Act and i roto i tērā ka whakaarohia e Te Kāwanatanga pēnā e āhei ana rātou ki te mau i ngā whenua kia whakatū whare māmā noa iho kia panoni i te Public Works Act māmā noa anō kia mau i ngā whenua ahakoa kua āhei te whakahokia i raro i te right of first refusal. Koinā tētehi o ngā āwangawanga. Ahakoa te tutukitanga o tō kerēme kei ētehi atu o ngā ture ngā panonitanga hei whakararu me kī hei whakatoimaha i ētahi hei noho pēhi i ō koutou nei hiahia. Ka tika me puta i mua i te aroaro o Te Minita nā te mea me kauwā e waihotia mā taua pire anake e puta mai ngā āwangawanga mō te tutuki pai o ngā kerēme. Nō reira e Te Minita kua kite atu mātou katoa i tō hiahia kia wawe te haere o te tutuki o ngā kerēme. Ko taku hiahia kia taea e Manaiapoto te haina i ā rātou nei kerēme i mua i te mutunga o te tau. Atu i tērā ka whakaaro ake mātou mō tērā tūāhuatanga mō ngā kerēme o mua.Nā ka titiro atu au ki te whiti 14(3)(a) me te (b) kei roto i tō koutou pire te whakahuatia o ngā momo tangata ngā kaikerēme i tukuna ō rātou hiahia i raro i Te Taraipiunara. Nā kua kite whānui ake i te nui o ngā tāngata i raro i tā koutou nei pire. Ka nui te mihi atu ki ā rātou katoa ki ō rātou whānau ō rātou uri whakaheke me te mōhio anō he roa te wā kia kite mai tēnei rangi ka nui te mihi atu. Kāti!Ko te kōrero e pā ana ki te whiti 117 ki a mātou nei i te wā e kōrerohia ana mātou i tīmata mātou ki te whakaarohia me kaua e tangohia tēnei wāhanga kia noho tonu ahakoa kua mōhio mai ka haria mai e te kaunihere ā-rohe tā rātou pire motuhake. Whakaaro mātou inā ka noho tonu i roto i te pire hei whakaara mai ki Te Kāwanatanga ki Te Karauna ko te hiahia ā tōna wā ā te wā tika ka whakahokia mai ēnei whenua ki a koutou a Te Ātiawa. Koinā te take i whakaarohia e mātou me noho tonu i roto i te pire. Ēngari kua rongo mai ki te kōrero a te Minita a taku tungāne a Adrian ka pāhi ana te pire o te kaunihera ā-rohe ka whakakorengia tēnei wāhanga o tō pire me ngā whakamārama ki tēnā. Ēngari e ū tonu au inā ka noho i roto i tō pire ka mōhio tūturu Te Karauna he wā anō pea he wā anō pea kia whakahokia mai ngā whenua ki a Te Atiawa. He uaua ēngari kia whakaara mai te hiahia.Nō reira ka nui te mihi atu ki a koutou katoa ka nui te whakaaro ake ki—te roanga o te kawe i tēnei kaupapa kia tutuki tika. Ka whakaaro ake ki te toimahatanga kei waenganui i a whānau mō te pupū ake o ngā nawe ā-whānau mō tēnei āhuatanga. Ko tā mātou nei nō iwi kē ēhara nā mātou te kī atu ki ētehi atu o ngā iwi me pēnei me pērā te whakatika i ngā raru kei waenganui i a koutou anō me waihotia mā koutou hei whakatikatika!Nō reira atu i tērā he poto te wāhanga māku ki te mihi atu ki ngā āpihā o Te Minita. E wero ana mātou ki a rātou me whakautu pai ō mātou nei pātai i mua i te komiti; e wero ana mātou ki a rātou kia tika ai te whakatakoto i ngā whakaaro o ngā iwi i mua i te aroaro o te komiti. E pai ana tā rātou nei mahi. Nō reira atu i tērā Nuk te nui o ngā mihi ki a koe. Ahakoa te toimahatanga kei runga i a koe mō ngā kaipētihana i hara mai ki mua i te aroaro o te komiti kua tūwhera te kuaha kia kuhu mai rātou kia noho kia whakapuare i ō rātou nei whakaaro katoa he mea pai tērā. Nāu taua tū āhuatanga kia noho marere tō mātou nei komiti i raro i aua piki me ngā heke. Nō reira ki a koutou katoa Atiawa tēnei te mihi atu ki a koutou tēnā tātou katoa.[Rise up Taranaki mountain as a shelter for the landRise up Taranaki mountain as a habitat for the esteemed boisterous and risk-taking onesLamenting for peace to be grasped resolutely indeed as a haven for the people.Greetings to you collectively. In the first instance I rise to add my acknowledgments to you Minister Flavell who opened our assembly with a prayer so that benefits relating to matters about the Treaty can emerge on this day. I welcome you all Te Atiawa of Taranaki who have arrived here to listen to the kinds of deliberations that went on amongst our Māori Affairs Committee in regard to your claims.It is apt that I express some of my thoughts about this: it is hard. It is very very difficult. But you have the mandate to pass these matters before Parliament and we have the enormous task in terms of endorsing your aspirations. And so there is much acknowledgment massive and huge knowing full well at the same time that we have in our midst two people who have a good understanding about what is being sought: your member for Te Tai Hauāuru Adrian and Meka Whaitiri. They are familiar with that kind of situation of being on this side of the Crown to challenge its needs and aspirations relating to back home.Therefore with that thought in mind perhaps I should reveal some comments that emerged about this matter. Within the difficulties you experienced in seeking that confiscated lands be returned and in those aspects relating to the office of Acts. I considered that the thing that was really very difficult was that we did not really see any remedy in the Glasgow leases. The circumstances within themselves about the lands of Pekapeka emerged last night as they were marching on the road. That got us thinking: "Oh yes this matter is a really hard one."Regardless of that you really have a huge task in terms of carrying out the aspirations of your people within some of the remedies relating to this bill. The hope is that the Crown will remain committed regardless of who it might be that a point will be reached when a remedy might be found for the lands that were confiscated—to be returned that is the real wish. Even though there is no remedy in this bill many concerns remain amongst us all still for the non-inclusion of regional council lands in regard to Treaty issues. In our view if it is possible for us to give due consideration to that kind of situation then a way might be found—a remedy shall we say— for the tribes to work collaboratively with regional councils to manage the lands.Another comment that emerged from within us related to the kinds of amendments to some of the legislation. The wish of the Government is to retain the lands and to build homes. Just last week some circumstances some parts relating to the Housing Legislation Amendment Act were amended and as a consequence the Government considered that if it was able to retain the lands to build houses on them amending the Public Works Act would be a mere formality—retaining the land would be easy enough even if they are returned under the right of first refusal. This indeed is one of the concerns. Even if your claim is settled amendments to other Acts may encumber weigh down or put pressure shall we say on your aspirations. It is right that these be placed before the Minister for Treaty of Waitangi Negotiations because drawing out the concerns to settle the claims well should not be left solely to that bill. Therefore Minister we have all noted your desire for claims to be settled expeditiously. My hope is that Maniapoto is able to have their claims signed before the year ends. Further to that we have considered that situation relating to earlier claims.Now I look at clause 14(3)(a) and (b) in your bill where all types of people are mentioned the claimants who submitted their needs under the Tribunal. We note broadly just how many types of people there are under your bill. I commend them all hugely their families and descendants knowing full well just how long it has taken to see this day today; a huge congratulations to them. Enough!In regard to the commentary relating to clause 117 our considered view during our discussions was that we started by saying that this should not be repealed. It must be retained even though we understand that local government would bring their own separate bill. We considered that if it is retained in the bill it demonstrates to the Government to the Crown the desire—in due course at the appropriate time—that these lands be returned to you of Te Atiawa. That is the reason why we thought it should be retained within the bill. However I have heard what the Minister has said and what my colleague Adrian has stated—that when the local government bill is passed this section of your bill will be repealed—as well as the explanations. However I am resolute that by it remaining in your bill the Crown will know emphatically that perhaps at some appropriate time the lands should be returned to Te Atiawa. It is difficult but the intention needs to be raised.Therefore I commend you all greatly. There is much to think about—the length of time this matter has taken for it to be completed properly. Personally we think it is an iwi issue and it is not for us to say to other iwi: "This is how problems among you should be dealt with." It should be left for you alone to resolve.Therefore in addition to that there is a brief opportunity for me to thank the Minister's officials. We certainly challenged them to respond well to our questions before the select committee; we challenged them to set down iwi perspectives correctly before the select committee and they did a fine job. Therefore Nuk much of the accolades go to you. Despite the burden imposed upon you in regard to the petitioners that came before the select committee you opened the door to them to enter and to express their views totally. That was a great thing you did for them and for our committee to be generous and to give freely of each other regardless of the ups and downs. And so to all of you Atiawa I commend you and us all.]"